CELEX: 22013D0003
Language: sk
Date: 2013-02-01 00:00:00
Title: Rozhodnutie Spoločného výboru EHP č. 3/2013 z  1. februára 2013 , ktorým sa mení príloha I (Veterinárne a fytosanitárne záležitosti) k Dohode o EHP

30.5.2013   
            
            
               SK
            
            
               Úradný vestník Európskej únie
            
            
               L 144/4
            
         ROZHODNUTIE SPOLOČNÉHO VÝBORU EHP
   č. 3/2013
   z 1. februára 2013,
   ktorým sa mení príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie nariadenie Komisie (EÚ) č. 413/2012 z 15. mája 2012, ktorým sa mení a dopĺňa vykonávacie nariadenie (EÚ) č. 496/2011, pokiaľ ide o minimálny obsah benzoátu sodného ako kŕmnej doplnkovej látky v krmive pre odstavené prasiatka (1), sa má začleniť do Dohody o EHP.
            
         
               (2)
            
            
               Vykonávacie nariadenie Komisie (EÚ) č. 414/2012 z 15. mája 2012, ktorým sa mení a dopĺňa nariadenie (ES) č. 554/2008, pokiaľ ide o minimálny obsah a minimálnu odporúčanú dávku enzymatického prípravku 6-fytáza ako kŕmnej doplnkovej látky v krmive pre morky na výkrm (2), sa má začleniť do Dohody o EHP.
            
         
               (3)
            
            
               Toto rozhodnutie sa týka právnych predpisov o krmivách. Právne predpisy o krmivách sa neuplatňujú na Lichtenštajnsko, pokým platnosť Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v sektorových prispôsobeniach k prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (4)
            
            
               Príloha I k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Kapitola II prílohy I k Dohode o EHP sa mení takto:
   
               1.
            
            
               Do bodu 1zzzzq [nariadenie Komisie (ES) č. 554/2008] sa dopĺňa tento text:
               
                           „—
                        
                        
                           
                              32012 R 0414: vykonávacie nariadenie Komisie (EÚ) č. 414/2012 z 15. mája 2012 (Ú. v. EÚ L 128, 16.5.2012, s. 5).“
                        
                     
         
               2.
            
            
               Do bodu 2ze [vykonávacie nariadenie Komisie (EÚ) č. 496/2011] sa dopĺňa tento text:
               „, zmenené týmto právnym predpisom:
               
                           —
                        
                        
                           
                              32012 R 0413: vykonávacie nariadenie Komisie (EÚ) č. 413/2012 z 15. mája 2012 (Ú. v. EÚ L 128, 16.5.2012, s. 4).“
                        
                     
         Článok 2
   Znenie vykonávacích nariadení (EÚ) č. 413/2012 a (EÚ) č. 414/2012 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 2. februára 2013 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 1. februára 2013
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 128, 16.5.2012, s. 4.
   
      (2)  Ú. v. EÚ L 128, 16.5.2012, s. 5.
   
      (3)  Ústavné požiadavky neboli oznámené.